अर्थ नीति: देश का विदेशी पूंजी भंडार 79.50 करोड़ डॉलर घटा |
Homeअर्थनीतिअर्थ नीति: देश का विदेशी पूंजी भंडार 79.50 करोड़ डॉलर घटा
December 1, 2018 अर्थनीति, देश, समाज 0
देश का विदेशी पूंजी भंडार 79.50 करोड़ डॉलर घटा
आरबीआई की ओर से जारी साप्ताहिक आंकड़े के मुताबिक, विदेशी पूंजी भंडार का सबसे बड़ा घटक विदेशी मुद्रा भंडार आलोच्य सप्ताह में 84.13 करोड़ डॉलर घट कर 367.69 अरब डॉलर हो गया, जो 26,170.7 अरब रुपये के बराबर है।
देश का विदेशी पूंजी भंडार 30 नवंबर को खत्म हुए हफ्ते में 79.50 करोड़ डॉलर घट कर 392.78 अरब डॉलर हो गया, जो 28,015.2 अरब रुपये के बराबर है।
आरबीआई की ओर से जारी साप्ताहिक आंकड़े के मुताबिक, विदेशी पूंजी भंडार का सबसे बड़ा घटक विदेशी मुद्रा भंडार आलोच्य सप्ताह में 84.13 करोड़ डॉलर घट कर 367.69 अरब डॉलर हो गया, जो 26,170.7 अरब रुपये के बराबर है।बैंक के अनुसार, विदेशी मुद्रा भंडार को डॉलर में व्यक्त किया जाता है और इस पर भंडार में मौजूद पाउंड, स्टर्लिग, येन जैसी अंतर्राष्ट्रीय मुद्राओं के मूल्यों में होने वाले उतार-चढ़ाव का सीधा असर पड़ता है।
आलोच्य अवधि में देश का स्वर्ण भंडार 20.99 अरब डॉलर रहा, जो 1,553.6 अरब रुपये के बराबर है। इस दौरान, देश के विशेष निकासी अधिकार (एसडीआर) का मूल्य 35 लाख डॉलर बढ़ कर 1.45 अरब डॉलर हो गया, जो 103.7 अरब रुपये के बराबर है।वहीं अंतर्राष्ट्रीय मुद्रा कोष में देश के मौजूदा भंडार का मूल्य 62 लाख डॉलर बढ़ कर 2.63 अरब डॉलर दर्ज किया गया, जो 187.2 अरब रुपये के बराबर है।